Euroopan keskuspankin lausunto, annettu 5 päivänä joulukuuta 2000, Euroopan unionin puheenjohtajan pyynnöstä, joka koskee ehdotusta Euroopan keskuspankkijärjestelmän ja Euroopan keskuspankin perussäännön 10.2 artiklan muuttamiseksi (CON/00/30)



Virallinen lehti nro C 362 , 16/12/2000 s. 0013 - 0014



Euroopan keskuspankin lausunto, annettu 5 päivänä joulukuuta 2000, Euroopan unionin puheenjohtajan pyynnöstä, joka koskee ehdotusta Euroopan keskuspankkijärjestelmän ja Euroopan keskuspankin perussäännön 10.2 artiklan muuttamiseksi (CON/00/30) (2000/C 362/12) 1. Euroopan keskuspankki (EKP) vastaanotti 4 päivänä joulukuuta 2000 Euroopan unionin neuvoston puheenjohtajalta pyynnön antaa lausunto Euroopan keskuspankkijärjestelmän ja Euroopan keskuspankin perussäännön (jäljempänä "perussääntö") 10.2 artiklan muuttamisesta. 2. EKP:n toimivallan antama lausunto perustuu Euroopan unionista tehdyn sopimuksen 48 artiklaan, sillä ehdotus tehdään hallitustenväliselle konferenssille, jotta se hyväksyisi niihin sopimuksiin, joihin Euroopan unioni perustuu, tehtävät muutokset ja ehdotuksen tarkoituksena on tehdä toimielimiä koskevia muutoksia raha-asiain alalla. Tämän lausunnon on antanut EKP:n neuvosto EKP:n työjärjestyksen 17.5 artiklan ensimmäisen virkkeen mukaisesti. 3. Ehdotuksen tarkoituksena on, että jäsenvaltioiden valtion- tai hallitusten päämiehistä muodostuvassa kokoontuva Euroopan unionin neuvosto voi yksimielisesti tulevaisuudessa muuttaa perussäännön määräyksiä EKP:n neuvoston yleisistä äänestyssäännöistä yksinkertaistetussa menettelyssä ilman hallitusten välisen konferenssin koolle kutsumista. 4. EKP toteaa, että ehdotuksen mukaan sekä EKP:llä että komissiolla on oikeus aloittaa yksinkertaistettu menettely perussäännön yllämainitun artiklan muuttamiseksi, vaikka tällaisilla muutoksilla muutettaisiin EKP:tä koskevia keskeisiä institutionaalisia määräyksiä. 5. EKP korostaa, että EKP:n rahapolitiikkaa koskevan päätöksenteon keskeisenä perusperiaatteena on "jäsen ja ääni". EKP suhtautuu myönteisesti siihen, että tätä keskeistä perusperiaatetta ei niiden jäsenten osalta, joilla on äänioikeus, muuteta ehdotetussa muutosmenettelyssä. EKP pitää olennaisena, että tämä kirjataan erityiseen jäsenvaltioiden julistukseen, joka liitetään Euroopan yhteisön perustamissopimukseen. 6. EKP toteaa, että perussäännön 10.3 ja 11.3 artiklan mukaisia äänestyssääntöjä ei muuteta. Olisi suositeltavaa kirjata tämä käsitys yllä mainittuun jäsenvaltioiden julistukseen, joka liitetään yhteisön perustamissopimukseen. 7. Sen mahdollisuuden välttämiseksi, että yksinkertaistettua menettelyä muutettaisiin, EKP suosittelee, että ehdotettu uusi teksti lisätään perussäännön 10 artiklan loppuun uudeksi 10.6 artiklaksi eikä 10.2 artiklan loppuun. 8. EKP ehdottaa, että ehdotukseen lisätään seuraava virke: "EKP:n suositus, johon tässä artiklassa viitataan, annetaan perussäännön 41.2 artiklan mukaisesti." 9. Lisäksi EKP ehdottaa, että ehdotuksen viimeinen virke korvataan seuraavasti: "Neuvosto suosittelee, että jäsenvaltiot hyväksyvät nämä muutokset. Muutokset tulevat voimaan, kun kaikki jäsenvaltiot ovat ratifioineet ne valtiosääntönsä asettamien vaatimusten mukaisesti." 10. Tämä lausunto julkaistaan Euroopan yhteisöjen virallisessa lehdessä. Tehty Frankfurt am Mainissa 5 päivänä joulukuuta 2000. EKP:n puheenjohtaja Willem F. Duisenberg